CELEX: 62010TJ0170
Language: el
Date: 2011-11-15
Title: Απόφαση του Γενικού Δικαστηρίου (έκτο τμήμα) της 15ης Νοεμβρίου 2011.#Computer Task Group Luxembourg PSF SA (CTG Luxembourg PSF) κατά Δικαστηρίου της Ευρωπαϊκής Ένωσης.#Δημόσιες συμβάσεις υπηρεσιών - Διαδικασία διαγωνισμού - Παροχή υπηρεσιών υποστήριξης σε χρήστες συστημάτων πληροφορικής - Απόρριψη της προσφοράς διαγωνιζόμενου λόγω εκπρόθεσμης υποβολής της - Κατακύρωση της συμβάσεως σε άλλο διαγωνιζόμενο - Προσφυγή ακυρώσεως - Εξωσυμβατική ευθύνη.#Συνεκδικασθείσες υποθέσεις T-170/10 και T-340/10.

Απόφαση του Γενικού Δικαστηρίου (έκτο τμήμα) της 15ης Νοεμβρίου 2011 – CTG Luxembourg PSF κατά Δικαστηρίου
      (Συνεκδικασθείσες υποθέσεις T-170/10 και T-340/10)
      «Δημόσιες συμβάσεις υπηρεσιών – Διαδικασία διαγωνισμού – Παροχή υπηρεσιών υποστήριξης σε χρήστες συστημάτων πληροφορικής – Απόρριψη της προσφοράς διαγωνιζόμενου λόγω εκπρόθεσμης υποβολής της – Κατακύρωση της συμβάσεως σε άλλο διαγωνιζόμενο – Προσφυγή ακυρώσεως – Εξωσυμβατική ευθύνη»
      1.                     Δημόσιες συμβάσεις της Ευρωπαϊκής Ένωσης – Διαδικασία διαγωνισμού – Καθορισμός καταληκτικής ώρας για την κατάθεση και αποστολή
            των προσφορών – Επιτρέπεται – Υποχρέωση διευκρινίσεως της ισχύουσας ζώνης ώρας – Δεν υφίσταται (Κανονισμός 2342/2002 της Επιτροπής,
            άρθρα 130 § 2, στοιχείο α΄, και 145 § 3, εδ. 1) (βλ. σκέψεις 26-35)
      2.                     Δημόσιες συμβάσεις της Ευρωπαϊκής Ένωσης – Διαδικασία διαγωνισμού – Προθεσμίες προσβάσεως στα έγγραφα διαγωνισμού – Υποχρέωση
            παροχής στους εν δυνάμει διαγωνιζόμενους των ζητούμενων συμπληρωματικών πληροφοριών – Όρια (Κανονισμός 2342/2002 της Επιτροπής,
            άρθρο 141 § 2) (βλ. σκέψεις 39-42)
      3.                     Δημόσιες συμβάσεις της Ευρωπαϊκής Ένωσης – Διαδικασία διαγωνισμού – Απόφαση περί απορρίψεως προσφοράς – Υποχρέωση αιτιολογήσεως
            – Περιεχόμενο (Κανονισμός 1605/2002 του Συμβουλίου, άρθρο 100 § 2· κανονισμός 2342/2002 της Επιτροπής, άρθρο 149 §§ 2 και
            3) (βλ. σκέψεις 46-47, 49)
      4.                     Δημόσιες συμβάσεις της Ευρωπαϊκής Ένωσης – Διαδικασία διαγωνισμού – Πλημμέλεια της διοικητικής διαδικασίας – Αποτελέσματα
            – Ακύρωση της προσβαλλομένης αποφάσεως – Προϋποθέσεις (βλ. σκέψη 51)
      Αντικείμενο
      
         
               Αφενός, αίτημα ακυρώσεως, πρώτον, της διοικητικής πράξεως του Δικαστηρίου της 9ης Φεβρουαρίου 2010 περί απορρίψεως της προσφοράς
                  που υπέβαλε η κοινοπραξία, της οποίας μέρος αποτελεί η προσφεύγουσα, στο πλαίσιο της διαδικασίας συνάψεως της σύμβασης υπ’
                  αριθ. AO 008/2009, με τίτλο «Υποστήριξη χρηστών συστημάτων πληροφορικής και τηλεφωνικών συστημάτων 1ου και 2ου επιπέδου, τηλεφωνικό
                  κέντρο, διαχείριση υλικών πληροφορικής προοριζομένων για τον τελικό χρήστη», δεύτερον, της πράξεως της 5ης Μαρτίου 2010 με
                  την οποία επιβεβαιώθηκε η ως άνω απόρριψη και, τρίτον, της αποφάσεως να κατακυρωθεί η σύμβαση σε άλλο διαγωνιζόμενο και, αφετέρου,
                  αίτημα αποκαταστάσεως της ζημίας που φέρεται ότι υπέστη η προσφεύγουσα-ενάγουσα από τις αποφάσεις αυτές.
               
            Διατακτικό
      Το Γενικό Δικαστήριο αποφασίζει:
      
         
                  1)
               
               
                  
               
               
                  	Απορρίπτει την προσφυγή-αγωγή.
               
            
         
                  2)
               
               
                  
               
               
                  	Καταδικάζει την Computer Task Group Luxembourg PSF SA (CTG Luxembourg PSF) στα δικαστικά έξοδα.